**hozzájáruló nyilatkozat**

Alulírott, **[…]** pályázó, mint a **személyes adatok jogosultja** a GDPR 6. cikk (1) bekezdés a) pontja a és a Polgári Törvénykönyvről szóló 2013. évi V. számú törvény (a továbbiakban: Ptk.) 2:48. § (1) bekezdése alapján jelen nyilatkozatom útján önkéntesen, befolyásmentesen és kifejezetten

**HOZZÁJÁRULOK**

ahhoz, hogy **a Kék Bolygó Klímavédelmi Alapítvány** (a továbbiakban: Alapítvány)és **a Hungarian Business Leaders Forum** (a továbbiakban: HBLF) mint **adatkezelők** a „HBLF Kék Bolygó Klímavédelmi Díj” elnevezésű pályázat (a továbbiakban: Program) jelentkezési lapján szereplő személyes adataimat (név, beosztás, e-mail cím és telefonszám), a jelentkezési lapon megadott egyéb, személyemhez köthető adatokat (cég adatok, a szakmai jelentkezési lap 1-6. pontjaiban a pályázó által leírtak), valamint az általam csatolt mellékleteket és az általam benyújtott bemutatkozó videót a pályázatra történő jelentkezés, a nyertes pályázók kiszűrése, illetve kiválasztása érdekében, valamint kapcsolatfelvétel céljából megismerje és kezelje, illetve pályázat elbírálásához, megállapításához, teljesítéséhez, valamint az állami forrásokkal való felelős és ellenőrizhető gazdálkodás igazolásához felhasználja a célhoz szükséges mértékben.

Az Alapítvány a fenti adatokat a hozzájárulás visszavonásáig, de legfeljebb az alábbi ideig kezeli:

* a pályázatban részt vett, de nem nyertes pályázó adatait a pályázó jelentkezésétől számított 1 évig;
* a nyertes pályázó adatait az Alapítvány és Miniszterelnökség között fennálló támogatási okirata alapján az Alapítvány Miniszterelnökség felé benyújtott beszámolójának jóváhagyásától számított 10 (tíz) évig kezeli.

**A HBLF 1 évig jogosult a fenti adatok kezelésére.**

A jelen hozzájáruló nyilatkozatom megtételével kifejezetten hozzájárulok ahhoz, hogy a fenti célok érdekében az adatkezelők a Program megvalósításában közreműködő, mentorálást végző szervezet részére a teljesítéshez szükséges személyes adataimat továbbítsa.

A pályázat elnyerése esetén engedélyezem, hogy adatkezelő a Program kapcsán nevemet, mint a Programban résztvevő, pályázatot elnyert vállalkozás képviselőjét, továbbá képmásomat, a benyújtott pályázat témáját és annak rövid leírását nyilvánosságra hozza az Alapítvány és a Program népszerűsítése céljából, az Alapítvány és a HBLF honlapján ([www.kbka.org](http://www.kbka.org), www.hblf.hu) és közösségi média felületein, valamint az Alapítvány és a HBLF által készített vagy készíttetett bármilyen más kiadványokban.

Jelen hozzájárulásom önkéntes, konkrét és megfelelő tájékoztatáson alapul és egyértelmű kinyilvánítása annak, hogy az adatkezelők által fentiek szerint végzett adatkezeléshez hozzájárulásomat megadom. Tudomásul veszem, hogy a hozzájáruló nyilatkozatomat bármikor visszavonhatom.

**Kelt.: […]**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*személyes adat jogosultja*

**[név]**